હત્યા કેસમાં બે દિવસમાં જ આરોપીઓ પકડાઇ ગયા પણ હવે તેમને સજા અપાવવા માટે સાક્ષી તો જોઇએ! લીંબાયત પોલીસે એક રિક્ષા ચાલકનું નિવેદન લીધુ હતુ જેમાં તેણે હત્યા પોતાની રિક્ષામાં કરાઇ હોવાનું અને તે આરોપીઓને ઓળખતો હોવાનું જણાવ્યું હતુ. કડોદરાના સિનિયર પી.એસ.આઈ મલ્હોત્રાએ જ્યારે આ રિક્ષાચાલક અંગે લીંબાયત પોલીસ પાસે પુછપરછ કરી ત્યારે ડિસ્ટાફે રિક્ષાચાલક લાપતા હોવાનું જણાવ્યું. પોલીસ માટે હવે આરોપીઓ પકડવા કરતા વધુ મહત્વનું સાક્ષીને શોધવાનું હતુ.